
al

Vă înaintăm, alăturat, raportul asupra propunerii legislative privind economisirea şi creditarea în sistem colectiv pentru domeniul locativ, cu care comisia noastră a fost sesizată în fond cu adresa Biroului Permanent nr.691 din 4 martie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti 19.06.2002 

Nr.22/148

RAPORT

asupra propunerii legislative privind economisirea şi creditarea în sistem colectiv pentru domeniul locativ

Cu adresa nr.691 din 4 martie 2002, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă privind economisirea şi creditarea în sistem colectiv pentru domeniul locativ.

 La întocmirea proiectului de Lege s-a avut în vedere avizul primit de la Comisia pentru administraţie publică, amenajarea teritoriului şi echilibru ecologic, precum şi avizul Consiliului Legislativ.


La lucrările comisiei au participat 22 deputaţi, din totalul de 25 membri ai comisiei.

In urma examinării propunerii legislative privind economisirea şi creditarea în sistem colectiv pentru domeniul locativ, în şedinţa din 19 iunie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu amendamentele prezentate în anexă.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii ministerelor de resort, domnul Oană Gheorghe – secretar de stat în cadrul Ministerul Finanţelor Publice, doamna Ileana Tureanu – secretar de stat în cadrul MLPTL şi domnii Matei Alexandru – consilier, Ionescu Gheorghe – director, Antonescu Ion – director în cadrul Băncii Naţionale a României, care au susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana
ANEXĂ

Amendamente admise 

asupra propunerii legislative privind economisirea şi creditarea în sistem colectiv pentru domeniul locativ

Nr.

crt.
Text iniţial
Text propus de Comisie

(autorul amendamentului)
Motivarea propunerii amendamentelor

1.

“Parlamentul României adoptă prezenta lege”.


Pentru respectarea normelor de tehnică legislativă.

2.
CAPITOLUL I

Obiectul şi domeniul de aplicare
CAPITOLUL I

Obiectul şi domeniul de aplicare


Idem


Art.1

“Obiectul principal al prezentei legi este finanţarea pe termen lung a domeniului locativ prin economisirea şi creditarea în sistem colectiv, conform art.3 pct.b).”
Articolul 1  se modifică şi va avea următorul conţinut:

“Art.1. Prezenta lege reglementează activitatea caselor de economii pentru economisire şi creditare în sistem colectiv pentru domeniul locativ respectiv cea a băncilor pentru economisire şi creditare în sistem colectiv pentru domeniul locativ, numite în continuare case de economii pentru domeniul locativ, constituite conform art.5.”


3.
Art.2.

“Prezenta lege reglementează activitatea caselor de economii pentru economisire şi creditare în sistem colectiv pentru domeniul locativ respectiv cea a băncilor pentru economisire şi creditare în sistem colectiv pentru domeniul locativ, numite în continuare case de economii pentru domeniul locativ, constituite conform art.5.”
Articolul 2 se modifică, şi va avea următorul conţinut:

“Art.2. Obiectul principal al prezentei legi este finanţarea pe termen lung a domeniului locativ prin economisirea şi creditarea în sistem colectiv, conform art.3 pct.b).”
Idem.

4.
CAPITOLUL II

Definiţii


CAPITOLUL II

Definiţii



Art.3. lit.a

“a) casă de economii pentru domeniul locativ – bancă sau casă de economii autorizată să funcţioneze în conformitate cu prezenta lege şi cu Legea nr.58/1998 – Legea bancară, modificată;”
Lit.a) a art.3 se modifică şi va avea următorul cuprins:

“a) casă de economii pentru domeniul locativ – bancă sau casă de economii autorizată să funcţioneze în conformitate cu prezenta lege şi cu legislaţia bancară în vigoare;”
Se are în vedere şi alte legi care reglementează activitatea bancară.

5.
Art.3. lit.d)

“d) activităţi în domeniul locativ –

1) construirea, cumpărarea, reabilitarea, modernizarea, consolidarea sau extinderea imobilelor cu destinaţie preponderent locativă;

2) cumpărarea, reabilitarea, modernizarea, consolidarea sau extinderea altor imobile decât cele cu destinaţie preponderent locativă, cu condiţia să fie folosite ca spaţii locative;

3) cumpărarea de terenuri intravilane sau dobândirea drepturilor de concesiune pentru construirea de imobile cu destinaţie preponderent locativă;

4) cumpărarea de terenuri intravilane sau dobândirea drepturilor de concesiune, în scopul construirii altor imobile decât cele cu destinaţie preponderent locativă, în limita cotei deţinute de spaţiile locative din totalul construcţiei poziţionate pe teren;

5) viabilizarea unor terenuri trecute în intravilan în scopul promovării construcţiei cartierelor de locuinţe;

6) preluarea unor creanţe legate de realizarea activităţilor prevăzute la pct.(1) – (5) ale prezentului articol;

7) construirea de spaţii comerciale, industriale şi social-culturale, dacă acestea sunt legate de construcţia de locuinţe sau dacă ele contribuie, prin aşezarea lor în zonele de locuit, la aprovizionarea acestora sau la satisfacerea nevoilor de ordin social-cultural;

8) lucrări în domeniul locativ angajate de chiriaş în scopul modernizării locuinţei;”
Lit.d) a art.3 se modifică şi va avea următorul cuprins:

“d) activităţi în domeniul locativ – 

· construirea, cumpărarea, reabilitarea, modernizarea, consolidarea sau extinderea imobilelor cu destinaţie preponderent locativă;

· cumpărarea, reabilitarea, modernizarea, consolidarea sau extinderea altor imobile decât cele cu destinaţie preponderent locativă, cu condiţia să fie folosite ca spaţii locative;

· cumpărarea de terenuri intravilane sau dobândirea drepturilor de concesiune pentru construirea de imobile cu destinaţie preponderent locativă;

· cumpărarea de terenuri intravilane sau dobândirea drepturilor de concesiune, în scopul construirii altor imobile decât cele cu destinaţie preponderent locativă, în limita cotei deţinute de spaţiile locative din totalul construcţiei poziţionate pe teren;

· viabilizarea unor terenuri trecute în intravilan în scopul promovării construcţiei cartierelor de locuinţe;

· preluarea unor creanţe legate de realizarea activităţilor prevăzute la pct.(1) – (5) ale prezentului articol;

· construirea de spaţii comerciale, industriale şi social-culturale, dacă acestea sunt legate de construcţia de locuinţe sau dacă ele contribuie, prin amplasarea lor în zonele de locuit, la aprovizionarea acestora sau la satisfacerea nevoilor de ordin social-cultural;

· lucrări în domeniul locativ angajate de chiriaş în scopul modernizării locuinţei;”


Pentru respectarea normelor de tehnică legislativă. 

6.
Art.3. lit.g)

“g) finanţare anticipată – creditul cu dobânda pieţei, acordat clientului care nu a acumulat încă suma minimă de economisire stabilită de bancă prin contractul de economisire-creditare; acest credit, la care se achită doar dobânda, se transformă în credit cu dobândă fixă în momentul îndeplinirii tuturor condiţiilor de repartizare prevăzute în contractul de economisire-creditare;”
Lit.g) a art.3 se modifică şi va avea următorul cuprins:

“g) finanţare anticipată – creditul cu dobânda pieţei, acordat clientului care nu a acumulat încă suma minimă de economisire stabilită de Casa de economii pentru domeniul locativ prin contractul de economisire-creditare; acest credit, la care se achită doar dobânda, se transformă în credit cu dobândă fixă în momentul îndeplinirii tuturor condiţiilor de repartizare prevăzute în contractul de economisire-creditare;”
Folosirea terminologiei specifice acestei legi.

7.
CAPITOLUL III

Principii generale


CAPITOLUL III

Principii generale



Art.4.

“(1) Casele de economii pentru domeniul locativ pot funcţiona numai pe baza autorizaţiei emise de Banca Naţională a României în măsura în care prezenta lege sau normele emise de Banca Naţională a României în aplicarea ei nu dispun altfel.

 (2) Caselor de economii pentru domeniul locativ le sunt aplicabile dispoziţiile Legii nr.58/1998 şi reglementările emise de Banca Naţională a României în aplicarea acesteia”.
Articolul 4 se modifică şi va avea următorul cuprins:

“(1) Casele de economii pentru domeniul locativ pot funcţiona numai pe baza autorizaţiei emise de Banca Naţională a României.

(2) Caselor de economii pentru domeniul locativ le sunt aplicabile dispoziţiile legislaţiei bancare în măsura în care acestea nu contravin prevederilor prezentei legi.”

Pentru claritatea textului şi evitarea interpretărilor.

8.
Art.5.alin.(3)

“Participaţia persoanelor fizice nu poate depăşi 5% din capitalul social al caselor de economii pentru domeniul locativ.”
Alin.(3) al articolului 5 se modifică şi va avea următorul cuprins:

“Participaţia cumulată a persoanelor fizice nu poate depăşi 5% din capitalul social al caselor de economii pentru domeniul locativ.”
Idem

9.
Art.5. alin.(7)

“Casele de economii pentru domeniul locativ sunt scutite de menţinerea rezervei minime obligatorii la Banca Naţională a României”.
Se elimină.


Pentru alinierea la prevederile legale în vigoare.

10.
CAPITOLUL IV

Activităţi permise
CAPITOLUL IV

Activităţi permise








Art.8 alin.(1) lit.f)

“f) efectuarea de plasamente în active care, potrivit criteriilor de încadrare a elementelor de activ în categorii de risc de credit stabilite prin Normele Băncii Naţionale a României privind limitarea riscului de credit al băncilor, sunt încadrate la gradul de risc 0% sau 20%, cu excepţiile prevăzute de prezenta lege;”


Lit.f)  alin.(1) al articolului 8 se modifică şi va avea următorul cuprins:

“f) efectuarea de plasamente în active cu grad de risc scăzut de credit, potrivit reglementărilor Băncii Naţionale a României”.
Pentru claritatea textului.

11.
Art.8. alin.(2) 

“Totalul creanţelor, care provin din împrumuturile arătate la alin.(1), lit.(b) şi (d) nu poate depăşi 75% din valoarea aferentă finanţărilor în baza contractelor de economisire-creditare şi a finanţărilor acordate potrivit alin.(1) lit.(a).”
Alin.(2) al articolului 8 se modifică şi va avea următorul cuprins:

“Totalul creanţelor, care provin din creditele prevăzute la alin.(1), lit.(b) şi (d) nu poate depăşi nivelul reglementat de către Banca Naţională a României din valoarea aferentă finanţărilor în baza contractelor de economisire-creditare şi a finanţărilor acordate potrivit alin.(1) lit.a.”


12.
Art.8. alin.(5)

“Casele de economii pentru domeniul locativ pot deţine participaţii exclusiv la societăţi de capital al căror obiect de activitate cuprinde activităţi în domeniul locativ şi care desfăşoară preponderent astfel de activităţi, în limita unei treimi din capitalul social al acestora. O participaţie mai mare este permisă doar la capitalul social al altor case de economii pentru domeniul locativ, cu condiţia ca totalul participaţiilor la astfel de societăţi să nu depăşească 20% din fondurile proprii ale casei de economii pentru domeniul locativ.”
Alin.5 al articolului 8 se modifică şi va avea următorul cuprins:

“Casele de economii pentru domeniul locativ pot deţine participaţii exclusiv la societăţi comerciale  al căror obiect de activitate cuprinde activităţi în domeniul locativ şi care desfăşoară preponderent astfel de activităţi, în limita unei treimi din capitalul social al acestora. O participaţie mai mare este permisă doar la capitalul social al altor case de economii pentru domeniul locativ, cu condiţia ca totalul participaţiilor la astfel de societăţi să nu depăşească 20% din fondurile proprii ale casei de economii pentru domeniul locativ.”
Pentru folosirea termenilor de specialitate.

13.
Art.13.

“Casele de economii pentru domeniul locativ repartizează anual, înainte de impozitare în contul fondului special, diferenţa dintre veniturile realizate ca urmare a plasamentelor temporare efectuate din masa de repartizare neutilizată pentru finanţarea în baza contractelor de economisire-creditare, din cauza neîndeplinirii de către clienţi a condiţiilor de repartizare, şi veniturile care s-ar fi realizat ca urmare a finanţării în baza contractului de economisire-creditare, în limita a 3% din depozitele atrase. Fondul special poate fi lichidat, la sfârşitul anului, în limita părţii care depăşeşte 3% din depozitele atrase.”
Articolul 13 se modifică şi va avea următorul cuprins:

“Casele de economii pentru domeniul locativ alocă anual, înainte de impozitarea profitului în contul fondului special, diferenţa dintre veniturile realizate ca urmare a plasamentelor temporare efectuate din masa de repartizare neutilizată pentru finanţarea în baza contractelor de economisire-creditare, din cauza neîndeplinirii de către clienţi a condiţiilor de repartizare, şi veniturile care s-ar fi realizat ca urmare a finanţării în baza contractului de economisire-creditare, în limita a 3% din depozitele atrase. Fondul special poate fi lichidat, la sfârşitul anului, în limita părţii care depăşeşte 3% din depozitele atrase.”
Idem

14.
CAPITOLUL V

Autorizarea, reglementarea şi supravegherea caselor de economii pentru domeniul locativ

Secţiunea 1 – Autorizarea


CAPITOLUL VI

Autorizarea, reglementarea şi supravegherea caselor de economii pentru domeniul locativ

Secţiunea 1 – Autorizarea



Art.16. alin.(1)

“Casele de economii pentru domeniul locativ sunt supuse condiţiilor de autorizare aplicabile băncilor, persoane juridice române. În afară de acestea, ele trebuie să îndeplinească şi condiţiile specifice arătate la alin.(2).”
Alin.(1) al articolului 16 se modifică şi va avea următorul cuprins:

“Casele de economii pentru domeniul locativ sunt supuse condiţiilor de autorizare aplicabile băncilor, persoane juridice române. În afară de acestea, ele trebuie să îndeplinească şi condiţiile specifice prevăzute la alin.(2).”
Respectarea normelor de tehnică legislativă.

15.
Secţiunea 2 – Reglementarea

Art.19. lit.d)

“d) expunerea maximă admisă faţă de societăţile comerciale din categoria celor prevăzute la art.8 (5), precum şi expunerea maximă totală admisă faţă de astfel de societăţi comerciale;”
Secţiunea 2 – Reglementarea

Lit.d) a articolului 19 se modifică şi va avea următorul cuprins:

“d) expunerea maximă admisă faţă de o societate comercială din categoria celor prevăzute la art.8 alin.(5), precum şi expunerea maximă totală admisă faţă de astfel de societăţi comerciale;”
Pentru claritate şi evitarea confuziilor în aplicare.

16.
Art.221 nou
Se introduce art.221 nou, cu următorul conţinut:

“Art.221 – (1) Fuziunea şi divizarea caselor de economii pentru domeniul locativ se va efectua conform legislaţiei bancare în măsura în care aceasta nu contravine prevederilor prezentei legi.

 (2) Casele de economii pentru domeniul locativ pot fuziona numai cu alte case de economii pentru domeniul locativ. Ele sunt obligate să obţină autorizarea prealabilă a Băncii Naţionale a României.”


17.
CAPITOLUL VI

Obligaţiile speciale ale auditorului independent


CAPITOLUL VII

Obligaţiile speciale ale auditorului independent



Art.25 alin.(3)

“Auditorul independent va întocmi la încheierea exerciţiului financiar un raport asupra activităţii de economisire şi creditare în sistem colectiv pentru activităţi în domeniul locativ, pe care-l va remite Băncii Naţionale a României”
Alineatul 3 al articolului 25 se reformulează  şi va avea următorul cuprins:

“Auditorul independent va întocmi la încheierea exerciţiului financiar un raport asupra activităţii de economisire şi creditare în sistem colectiv pentru activităţi în domeniul locativ, pe care-l va remite şi Băncii Naţionale a României.”
Raportul este înaintat şi altor entităţi nu numai B.N.R.

18.
CAPITOLUL VII

Stimularea economisirii pentru domeniul locativ
CAPITOLUL VIII

Stimularea economisirii pentru domeniul locativ





Art.27.alin.(2)

“Prima nu poate depăşi nivelul salariului mediu anual brut pe economie, comunicat de autoritate naţională de statistică la finele anului
Alineatul 2 al articolului 27 se reformulează şi va avea următorul cuprins:

“Prima nu poate depăşi cuantumul unui salariu lunar mediu brut pe economie, comunicat de autoritatea naţională de statistică la finele anului.”
Pentru claritate şi evitarea confuziilor în aplicare.

19.
Art.27 alin.(3)

“În cazul în care clientul încheie mai multe contracte de economisire-creditare cu casa de economii pentru domeniul locativ şi primele stabilite depăşesc prima maximă admisă pentru anul de economisire, suma primelor trebuie limitată la aceasta. “
Alineatul 3 al articolului 27 se reformulează şi va avea următorul cuprins:

“În cazul în care clientul încheie mai multe contracte de economisire-creditare cu casa de economii pentru domeniul locativ şi primele stabilite depăşesc prima maximă admisă pentru anul de economisire, suma primelor trebuie limitată la nivelul prevăzut la alin.(2).”


Idem

20.
Art.29

“Prima se acordă de către Ministerul Finanţelor Publice  după expirarea fiecărui an calendaristic, în termen de maxim 60 zile de la solicitarea care a fost transmisă de casa de economii pentru domeniul locativ acestei autorităţi. Prima va fi virată de casa de economii pentru domeniul locativ în contul clientului.”
Articolul 29 se reformulează şi va avea următorul cuprins:

“Prima se suportă de la bugetul de stat prin bugetul Ministerului Lucrărilor Publice, Transportului şi Locuinţei şi se acordă de acesta după expirarea fiecărui an calendaristic, în termen de maxim 60 zile de la solicitarea care a fost transmisă de casa de economii pentru domeniul locativ acestei autorităţi. Prima va fi virată de casa de economii pentru domeniul locativ în contul clientului.”
Primele se acordă din buget prin intermediul ordonatorului de credite aferent.

21.
Art.31

“Clienţii care au încasat primele încălcând dispoziţiile prezentei legi şi ale reglementărilor emise de Ministerul Finanţelor Publice date în aplicarea acesteia, sunt obligaţi să restituie primele Ministerul Finanţelor Publice în termen de maxim 90 de zile de la încasarea acestora.” 
Articolul 31 se reformulează şi va avea următorul conţinut:

“Clienţii care au încasat primele încălcând dispoziţiile prezentei legi şi ale reglementărilor emise în aplicarea acesteia, sunt obligaţi să restituie primele Ministerului Lucrărilor Publice Transportului şi Locuinţei în termen de maxim 90 de zile de la încasarea acestora.”
Pentru claritate.

22.
Art.32

“Primele acordate şi dobânzile bonificate la depozitele clienţilor în conformitate cu prezenta lege nu se include la calculul impozitului pe venitul global.”
Articolul 32 se reformulează şi va avea următorul conţinut:

“Primele acordate şi dobânzile bonificate la depozitele clienţilor în conformitate cu prezenta lege nu se include la calculul impozitului pe venit.”


Idem

23.
Art.33

“Ministerul Finanţelor Publice va stabili prin reglementări proprii procedura de acordare a primelor.”
Articolul 33 se reformulează şi va avea următorul conţinut:

“Ministerul Finanţelor Publice împreună cu Ministerul Lucrărilor Publice Transportului şi Locuinţei va stabili prin norme metodologice procedura de acordare a primelor.
Pentru claritate.

24.
CAPITOLUL VIII

Sancţiuni

Art.34 lit.c)

“c) neraportarea, raportarea cu întârziere sau raportarea de date eronate privind indicatorii de prudenţă bancară ori alţi indicatori prevăzuţi în reglementările Băncii Naţionale a României  emise în aplicarea prezentei legi, Banca Naţională a României poate aplica următoarele sancţiuni:

c1) avertisment scris dat casei de economii pentru domeniul locativ şi/sau auditorului acesteia;

c2) limitarea operaţiunilor casei de economii pentru domeniul locativ;

c3) amendă aplicabilă casei de economii pentru domeniul locativ sau, după caz, auditorului independent, între 0,1% şi 1% din capitalul social, sau administratorilor, conducătorilor, membrilor biroului executiv ori cenzorilor, între 1-6 salarii ale acestora din luna precedentă datei constatării faptei; amenzile încasate se fac venit la bugetul de stat;

c4) retragerea aprobării date conducătorilor casei de economii pentru domeniul locativ şi/sau auditorului acesteia;

c5) retragerea autorizaţiei de funcţionare a casei de economii pentru domeniul locativ.” 
CAPITOLUL IX

Sancţiuni
Litera c) a articolului 34 se reformulează şi va avea următorul cuprins:

“c) neraportarea, raportarea cu întârziere sau raportarea de date eronate privind indicatorii de prudenţă bancară ori alţi indicatori prevăzuţi în reglementările Băncii Naţionale a României  emise în aplicarea prezentei legi, Banca Naţională a României poate aplica următoarele sancţiuni:

- avertisment scris dat casei de economii pentru domeniul locativ şi/sau auditorului acesteia;

- limitarea operaţiunilor casei de economii pentru domeniul locativ;

- amendă aplicabilă casei de economii pentru domeniul locativ sau, după caz, auditorului independent, între 0,1% şi 1% din capitalul social, sau administratorilor, conducătorilor, membrilor biroului executiv ori cenzorilor, între 1-6 salarii ale acestora din luna precedentă datei constatării faptei; amenzile încasate se fac venit la bugetul de stat;

- retragerea aprobării date conducătorilor casei de economii pentru domeniul locativ şi/sau auditorului acesteia;

- retragerea autorizaţiei de funcţionare a casei de economii pentru domeniul locativ.” 
Pentru respectarea normelor de tehnică legislativă.

25.
CAPITOLUL IX

Dispoziţii finale

Art.35 alin.(2)

“În caz de litigiu, Banca Naţională a României este împuternicită să determine dacă o activitate reprezintă economisire şi creditare în sistem colectiv pentru domeniul locativ. În acest caz, decizia Băncii Naţionale a României este obligatorie pentru autorităţile administrative.”


CAPITOLUL X

Dispoziţii finale

Alineatul 2 al articolului 35 se modifică şi va avea următorul conţinut:

“În caz de litigiu, Banca Naţională a României este împuternicită să determine dacă o activitate reprezintă economisire şi creditare în sistem colectiv pentru domeniul locativ. În acest caz, decizia Băncii Naţionale a României este obligatorie pentru autorităţile  implicate.”


Pentru claritate.

26.
Art.37

“Prezenta lege intră în vigoare în termen de 9 luni de la data publicării ei în Monitorul Oficial al României, Partea I.”
Articolul 37 se modifică şi va avea următorul conţinut:

“(1) Banca Naţională a României va elabora reglementări şi ordine în aplicarea prezentei legi în termen de 6 luni de la data publicării ei în Monitorul Oficial al României, Partea I.

 (2) Ministerul Finanţelor Publice împreună cu Ministerul Lucrărilor Publice, Transporturilor şi Locuinţei vor emite instrucţiuni în aplicarea prevederilor prezentei legi în termen de 6 luni de la data publicării ei în Monitorul Oficial al României, Partea I.”


Pentru corelare şi cu prevederile art. 33 din prezenta lege.

27.
Art.38.

“(1) Banca Naţională a României va elabora reglementări şi ordine în aplicarea prezentei legi în termen de 9 luni de la data publicării ei în Monitorul Oficial al României, Partea I.

 (2) Ministerul Finanţelor Publice va emite instrucţiuni în aplicarea prevederilor prezentei legi în termen de 9 luni de la data publicării ei în Monitorul Oficial al României, Partea I.”


Articolul 38 se modifică şi va avea următorul conţinut:

“Prezenta lege intră în vigoare la 1 ianuarie 2003.”
Pentru precizarea exactă a termenului de intrare în vigoare.

